cyanic-selkie/wikianc huggingface dataset:
Assisi
Mill-epoka komunali sar-Rinaxximent
Fl-1198 il-poplu ta' Assisi, xeba' jissaporti l-prepotenzi tad-Duka ta' Lützen, u rribella kontrih u sakemm ġie mkeċċi. Lejn l-aħħar tal-ewwel nofs tas-seklu 13, il-belt ta' Assisi taħt il-Gwelfi għaddiet minn għadd ta' assedji min-naħa tat-truppi tas-Saraċini u tat-Tartari li kienu jagħmlu parti mill-eżerċtu kbir ta' Federiku II. It-truppi imperjali qerdu kemm-il darba l-kontea tal-madwar, iżda l-belt bis-saħħa tal-milizji tagħha u l-kariżma ta' Santa Klara rnexxielha tirreżisti. Fis-snin ta' wara, Assisi għaddiet minn taħt ir-riedni tal-Gwelfi u tal-Gibellini. Imbagħad il-belt għaddiet taħt id-dominju tal-Knisja, ta' Perugia, ta' Gian Galeazzo Visconti, tal-familja Montefeltro, ta' Braccio Fortebraccio da Montone, sad-dominju ta' Francesco Sforza.
F'Novembru 1442, Assisi taħt id-difiża ta' Alessandro Sforza, għaddiet mill-assedju min-naħa tat-truppi kkmandati minn Piccinino. Wara ħafna jiem li fihom it-truppi tal-assedju ma rnexxielhomx jgħaddu lil hinn mis-swar madwar il-belt, bis-saħħa tal-għajnuna ta' qassis traditur, fl-aħħar irnexxielhom jaslu sal-qalba tal-belt. Assisi ġiet devastata bil-kbir u serqulha diversi rikkezzi, iżda Piccinino kien kontra r-rieda ta' dawk li riedu jeqirdu il-belt għalkollox u rrifjuta 15,000 fjorin li offrewlu minn Perugia. Il-fazzjonijiet marbuta mal-familji Nepis u Fiumi baqgħu jitqabdu sas-seklu XVI sa meta l-Umbria għaddiet taħt it-tmexxija tal-Papa Pawlu III u l-belt ta' Assisi gawdiet perjodu ta' paċi u ta' trankwillità.
Mill-epoka moderna sa dik kontemporanja
xellug|daqsminuri|Piazza del Comune, Assisi Mill-bidu tas-seklu XVII, bis-saħħa tat-twaqqif tal-akkademji u tal-istituzzjonijiet edukattivi, reġgħet qabdet ġmielha l-attività kulturali sa ma ġiet interrotta mill-perjodu tal-gwerer ta' Napuljun fl-1799, meta t-truppi Franċiżi mmexxija minn Napuljun Bonaparte serqu diversi opri tal-arti mill-belt.
Fl-1860, b'unanimità, saret tifforma parti mill-Istat Taljan. L-unifikazzjoni wasslet biex il-belt kulma jmur tinfetaħ iktar, bis-saħħa wkoll tal-kostruzzjoni tal-linji tal-ferrovija. Permezz tas-sejbien mill-ġdid tal-katavri ta' San Franġisk fl-1818 u ta' Santa Klara fl-1850, Assisi saret destinazzjoni ewlenija tal-pellegrinaġġi, u t-turiżmu reliġjuż għen biex l-ekonomija lokali tqum fuq saqajha u tikber.
Waqt it-Tieni Gwerra Dinjija, wara t-8 ta' Settembru 1943 u l-perjodu tal-okkupazzjoni tal-Ġermaniżi, Assisi ġiet miżgħuda bir-refuġjati, u fosthom kien hemm madwar 300 li kienu Lhud. L-isqof monsinjur Giuseppe Placido Nicolini – bl-għajnuna tas-segretarju tiegħu, don Aldo Brunacci, u tal-gwardjan tal-Kunvent ta' San Damjan, il-patri Rufino Niccacci – ittrasforma l-belt ta' Assisi f'wieħed miċ-ċentri ewlenin tar-reżistenza ċivili Taljana kontra l-Olokawst. Il-Lhud, libsin taparsi ta' qassisin u sorijiet, moħbija taħt l-art u fil-kantini, jew qalb ir-refuġjati, b'dokumenti ffalsifikati, jirnexxielhom jibqgħu refuġjati f'Assisi, bis-saħħa tas-solidarjetà kbira mhux biss tal-belt iżda tar-reġjun kollu tal-Umbria.
Fost ir-refuġjati kien hemm nisa, tfal, anzjani u morda li kollha kienu jeħtieġu l-indukrar u l-għajnuna għall-bżonnijiet bażiċi ta' kuljum. Giet organizzata saħansitra skola fejn it-tfal Lhud setgħu jitgħallmu r-reliġjon tagħhom. Bis-saħħa tal-kompliċità tal-kurunell Ġermaniż Valentin Müller, li ddikjara li l-belt ta' Assisi kienet żona franka ta' sptar, l-ebda wieħed mil-Lhud ma ġie ddeportat.
L-isqof Giuseppe Placido Nicolini, don Aldo Brunacci u l-patri Rufino Niccacci, wara l-gwerra ngħataw ġieħ bl-unuri bħala ġusti fost in-nazzjonijiet mill-Istitut Yad Vashem ta' Ġerusalemm, flimkien ma' Luigi u Trento Brizi li fiċ-ċokon tal-ħanut tat-tifkiriet turistiċi tagħhom ħdejn Pjazza Santa Klara, għenu fl-istampar ta' ħafna dokumenti tal-identità ffalsifikati. Fl-1985 il film Assisi Underground ta' Alexander Ramati jirrakkonta l-ġrajjiet u l-protagonisti ta' dak iż-żmien. Fl-2004, Assisi ngħatat il-Medalja tad-Deheb ta' Valur Ċivili għall-impenn ċivili li kienet uriet il-popolazzjoni kollha. Il-belt ta' Assisi hija ġemellata ma' Bethlehem, Santiago de Compostela, Wadowice u San Francisco.
Is-27 ta' Ottobru 1987, fuq stedina tal-Papa Ġwanni Pawlu II, ir-rappreżentanti prinċipali tar-reliġjonijiet fid-dinja ltaqgħu f'Assisi biex jitolbu f'isem San Franġisk, profeta tal-paċi kif kien iddefinih il-Papa stess.daqsminuri|Tabella tat-triq kif tasal qrib il-belt ta' Assisi
Sit ta' Wirt Dinji
Fis-sena 2000 il-belt ta' Assisi, il-Bażilika Papali ta' San Franġisk, dik ta' Santa Marija tal-Anġli u siti Franġiskani oħra madwar il-belt, imxerrdin ma' kważi t-territorju kollu tal-komun, ġew iddikjarati bħala Sit ta' Wirt Dinji mill-UNESCO.
Il-belt ta' Assisi tqieset li għandha valur universali straordinarju peress li kienet punt ta' riferiment fundamentali għall-iżvilupp tal-arti u tal-arkitettura Taljana u Ewropea. Dan bis-saħħa l-iktar tal-assoċjazzjoni tagħha max-xogħlijiet tal-artisti Medjevali l-kbar u l-kapulavuri tagħhom fosthom dawk ta' Cimabue, Pietro Lorenzetti, Simone Martini u Giotto. xellug|daqsminuri|276x276px|Il-Bażilika ta' Assisi L-iskrizzjoni tal-belt fil-lista tas-Siti ta' Wirt Dinji tal-UNESCO saret abbażi ta' saħansitra ħames kriterji tal-għażla li huma: il-kriterju (i) "Rappreżentazzjoni ta' kapulavur frott il-kreattività tal-bniedem", il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ", il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet", il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem", u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Pieds-Noirs
daqsminuri|Bandiera Franċiża bl-emblema Pied-Noir. It-terminu "Pied-Noir" jirreferi b'mod informali għall-Franċiż ta' oriġini Ewropea stabbilita fl-Afrika ta' Fuq, prinċipalment fl-Alġerija, sa l-indipendenza u r-ripatrijazzjoni tagħhom lejn Franza.
Min huma l-Pieds-Noirs?
Il-komunità Ewropea fl-Alġerija kienet tinkludi gruppi ta' oriġini varji, l-aktar mill-Mediterran - Franċiż, Spanjol, Taljan u Malti.
Maltin fl-Alġerija
L-Alġerija kienet l-iktar pajjiż importanti għall-migrazzjoni Maltija. Sa nofs is-seklu dsatax, iktar minn nofs l-emigranti ta' Malta għażlu l-Alġerija bħala l-pajjiż ta' residenza tagħhom. Għalkemm il-konkwista Franċiża kienet bdiet fl-1830, xi Maltin kienu sabu triqthom lejn l-inħawi madwar il-belt ta' Kostantinu qabel il-ħakma Franċiża.
US Sassuolo Calcio
Unione Sportiva Sassuolo Calcio huwa klabb tal-futbol Taljan, ibbażat ġewwa Sassuolo, Emilia-Romagna.
Mill-istaġun 2013–14, il-klabb beda jilgħab fis-Serie A għall-ewwel darba fl-istorja tiegħu, wara li kien rebaħ it-titlu tas-Serie B 2012–13.
Storja
Il-klabb twaqqaf fl-1922.
Sassuolo telgħu fis-Serie C1 fl-2006, wara li rebħu l-play-offs tal-promozzjoni billi għelbu lil Sansovino fil-finali. Fis-snin ta' wara, Sassuolo pruvaw ikunu konkorrenti serji għal promozzjoni fis-Serie B, iżda naqsu li jitilgħu fl-2007, b'Gian Marco Remondina bħala kowċ prinċipali, huma tilfu l-promozzjoni mmedjata kontra Grosseto fil-jiem tal-finali tal-istagun, u kienu megħluba mit-tim klassifikat il-ħames post, Monza fil-play-off tas-semi-finali. Imbagħad, Remondina telaq lil Sassuolo biex jissieħeb ma klabb tas-Serie B Piacenza, u l-eks plejer tas-Serie A Massimiliano Allegri kien magħżul bħala kowċ prinċipali ġdid.
Taħt Allegri, Sassuolo malajr qajmu t-tamiet tagħhom biex jiksbu promozzjoni għas-Serie B; dan wasal fis-27 ta' April 2008, meta huma rebħu t-titlu tas-Serie C1/A, b'hekk żguraw il-promozzjoni storika fis-Serie B, għall-ewwel darba fl-istorja tal-klabb.
Wara l-promozzjoni tan-neroverdi' għat-tieni livell tal-futbol Taljan, Allegri telaq lil Sassuolo biex jimla l-pożizzjoni tal-kowċ prinċipali tal-klabb tas-Serie A Cagliari. F'Lulju 2008, il-klabb ħabbar li mela din il-pożizzjoni billi ħatar l-eks kowċ ta' Atalanta u Siena Andrea Mandorlini għall-istaġun 2008–09.
Sassuolo kellhom bidu sorprendenti fil-kampanja 2008–09 u kisbu post fil-play-offs tal-promozzjoni għal żmien twil ħafna, iżda rnexxielhom jirbħu biss żewġ punti fl-aħħar 5 logħbiet u eventwalment spiċċaw fis-7 post. Minkejja staġun ta' suċċess, Mandorlini telaq lil Sassuolo b'kunsens reċiproku f'Ġunju 2009. Huma ħatru lil eks kowċ ta' Piacenza Stefano Pioli fil-11 ta' Ġunju 2009.
Suċċessivament, Sassuolo kwalifikaw għall-play-offs tal-promozzjoni tas-Serie B fl-istaġun 2009–10 billi ġew ir-raba' post, u fl-istaġun 2011–12 ġew it-tielet post, iżda ġew eliminati fis-semi-finali fiż-żewġ staġuni.
Madankollu, fl-istaġun 2012-13, taħt il-gwida tal-kowċ prinċipali ġdid Eusebio Di Francesco, Sassuolo rebħu t-titlu tas-Serie B, b'hekk kisbu l-promozzjoni diretta fis-Serie A u żguraw l-ewwel kampanja għall-ogħla kampjonat Taljan fl-istaġun 2013–14.
Matul it-taħriġ tal-pre-staġun, Sassuolo komplew is-suċċess tagħhom billi rebħu t-Trofew TIM wara li tilfu ma' Juventus bil-penalties u għelbu lil Milan 2-1. Sassuolo huwa l-ewwel tim li rebaħ dan it-trofew, apparti minn Milan, Inter u Juventus.
Fil-25 ta' Awwissu 2013, Sassuolo lagħbu l-ewwel logħba tagħhom fis-Serie A, kontra Torino barra minn darhom fejn tilfu 2-0. It-tieni logħba kienet l-ewwel logħba f'darhom, kontra Livorno. Simone Zaza skorja l-ewwel gowl għal Sassuolo fl-ogħla kampjonat fejn huma tilfu bl-iskor ta' 4-1. It-tim kiseb l-ewwel punt tiegħu fil-ħames logħba, fil-25 ta' Settembru barra minn darhom kontra Napoli. Zaza ugwalizza l-logħba fid-dro ta' 1-1, fejn għall-ospiti spiċċa l-bidu perfett tal-istaġun. Ftit wara, Sassuolo kisbu l-ewwel punt f'darhom fid-dro ta' 2-2 kontra Lazio. Fl-20 ta' Ottubru 2013, Sassuolo rebħu l-ewwel logħba tagħhom fis-Serie A, billi għelbu lil Bologna 2-1 f'darhom grazzi għal gowls ta' Domenico Beradi u Antonio Flores Flores, biex b'hekk il-klabb inqala mill-qiegħ.
Kuluri
Il-kuluri tal-klabb oriġinaw minn kit donat mill-klabb Ingliż Lancaster Rovers. Il-kuluri tat-tim huma aħdar u iswed.
Stadju
Il-grawnd ta' Sassuolo, Stadio Enzo Ricci, xorta għadu jintuża għat-taħriġ, iżda minħabba l-kapaċità żgħira tiegħu (4,000), il-klabb beda jilagħab l-istaġuni tas-Serie B fl-iStadio Alberto Braglia ġewwa Modena.
Mill-istaġun 2013-14, l-ewwel kampanja fis-Serie A għall-klabb, Sassuolo se jilgħabu ġewwa Reggio Emilia fir-rinovat Stadio Città del Tricolore (qabel kien imsemmi Stadio Giglio) fi ftehim ta' tqassim mal-klabb tal-Lega Pro Prima Divisione Reggiana.
Tim nazzjonali tal-futbol tal-Ukrajna
It-tim nazzjonali tal-futbol tal-Ukrajna (bl-Ukren: Збірна України з футболу) jirrappreżenta lill-Ukrajna fil-futbol internazzjonali u hu mmexxi mill-Assoċjazzjoni tal-Futbol tal-Ukrajna.
It-tim sar membru tal-UEFA u l-FIFA fl-1992 wara l-qsim tal-Unjoni Sovjetika. Huma lagħbu l-ewwel logħba tagħhom fid-29 ta' April 1992 kontra l-Ungerija u fit-Tazza tad-Dinja tal-2006 għamlu d-debutt tagħhom f'kompetizzjoni maġġuri. Sitt snin wara ospitaw il-Kampjonati Ewropej tal-2012.
Storja
Qabel it-twelid tat-tim nazzjonali proprju, ħafna plejers Ukreni kienu pedini importanti fit-tim tal-Unjoni Sovjetika li ħalla figura tajba fit-Tazza tad-Dinja tal-1986 u fil-Kampjonati Ewropej tal-1988. Sebgħa mill-ħdax li lagħbu il-finali tal-Kampjonati Ewropej kienu Ukreni. Ħafna minn dawn il-plejers għażlu li jirrapreżentaw lir-Russja minflok art twelidhom hekk kif il-FIFA għażlet lir-Russja bħala l-werrieta tat-tim nazzjonali Sovjetiku.
Minkejja l-abbandun ta' diversi plejers Sovjetiċi b'oriġini Ukreni, id-disgħinijiet kien perjodu tajjeb. Dan deher l-aktar fil-produzzjoni ta' plejers bħal Anatoliy Tymoshchuk u Andriy Voronin, kif ukoll talenti mill-mixtla ta' Dynamo Kyiv, fosthom Andriy Shevchenko, wieħed mill-aktar attakkanti ta' stoffa ta' dak iż-żmien u li iktar tard sar kaptan u emblema tat-tim. Għal tliet drabi in fila, bejn l-1998 u l-2002, it-tim Ukren naqas li jagħmilha għat-Tazza tad-Dinja u l-Kampjonati Ewropej wara telfiet fl-aħħar logħob ta' spareġġ wara li kienu spiċċaw it-tieni fil-grupp ta' kwalifikazzjoni.
Għall-fażi ta' kwalifikazzjoni tat-Tazza tad-Dinja tal-2006, l-Assoċjazzjoni Ukrena ħatret lil Oleg Blokhin bħala l-kowċ nazzjonali. Huma spiċċaw l-ewwel fil-grupp quddiem il-Greċja (ċampjin Ewropew attwali), it-Turkija u d-Danimarka b'telfa waħda minn tnax-il logħba. Din kienet l-ewwel kwalifikazzjoni tagħhom għat-Tazza tad-Dinja, iggwidati mill-istilla u rebbieħ tal-Ballun tad-Deheb Andriy Shevchenko li skorja sitt gowls fi tmintax-il logħba. Fit-turnew li sar fil-Ġermanja huma kienu fi grupp ma' Spanja, it-Tuneżija u l-Arabja Sawdija. Wara telfa ta' 4–0 fl-ewwel logħba kontra Spanja, l-Ukreni rrispondew fil-logħbiet l-oħra b'żewġ rebħiet. Fir-rawnd tal-aħħar sittax, huma affaċċjaw lill-Iżvizzera. Il-logħba marret għall-ħin barrani u l-Ukreni ħarġu rebbieħa wara l-għoti tal-penalties grazzi għas-salvataġġi ta' Oleksandr Shovkovsky. Fil-kwarti tal-finali, l-Ukrajna sabet lill-Italja li ttrijonfat b'rebħa ta' 3–0 u baqgħet sejra biex tirbaħ it-turnew.
thumb|xellug|Andriy Shevchenko jiċċelebra wieħed mill-gowls fir-rebħa kontra l-Iżvezja fil-Kampjonati Ewropej tal-2012. L-Ukrajna kellha tistenna sal-Kampjonati Ewropej tal-2012 biex tieħu sehem għal darb'oħra f'kompetizzjoni maġġuri u dan seħħ minħabba li kienet pajjiż ospitu flimkien ma' Polonja. Fl-ewwel logħba, l-Ukrajna rebħet lill-Iżvezja b'doppjetta ta' Shevchenko, madanakollu ġiet eliminata wara żewġ telfiet kontra Franza u l-Ingilterra.
Għat-Tazza tad-Dinja tal-2014, l-Ukrajna reġgħet sofriet disfatta fil-play-offs hekk kif minkejja li kienet rebħet l-ewwel leg kontra Franza bl-iskor ta' 2–0, il-Franċiżi rrispondew ġewwa darhom b'rebħa ta' 3–0. Fil-Kampjonati Ewropej ta' sentejn wara, l-Ukrajna reġgħet kisbet post fil-play-offs wara li temmet l-impenji tal-kwalifikazzjoni fit-tielet post. Din id-darba rebħet l-ispareġġ kontra s-Slovenja, però l-prestazzjoni fil-fażi finali kienet diżappuntanti: wara żewġ telfiet kontra l-Ġermanja u l-Irlanda ta' Fuq, l-Ukreni kienu l-ewwel mill-eliminati. L-aħħar logħba kontra l-Polonja kienet mitlufa wkoll biex għalqu l-avventura tagħhom mingħajr punti u mingħajr gowl wieħed.
F'Lulju tal-2016 Shevchenko ġie maħtur kowċ tat-tim nazzjonali. Għat-Tazza tad-Dinja tal-2018 li kienet se ssir fil-pajjiż ġirien tar-Russja, l-Ukreni kienu fi triq tal-kwalifikazzjoni, imma żewġ telfiet fl-aħħar tliet logħbiet kontra l-Iżlanda u l-Kroazja tefgħuhom fit-tielet post u barra mill-postijiet ta' kwalifikazzjoni. Fil-Kampjonati Ewropej tal-2020, li saru fl-2021 minħabba l-pandemija tal-COVID-19, wara l-kwalifikazzjoni bħala l-ewwel fil-grupp, huma rebħu logħba waħda minn tlieta fil-grupp tal-fażi finali. It-tliet punti kienu biżżejjed biex jgħaddu għar-rawnd ta' wara minħabba li l-Ukrajna kienet ir-raba' l-aqwa tim mis-sitta li spiċċaw it-tielet fil-gruppi. Din kienet l-ewwel darba li qabżu l-gruppi fil-Kampjonati Ewropej. Fl-aħħar sittax huma għelbu lill-Iżvezja 2–1 fil-ħin barrani grazzi għall-gowl tar-rebħa ta' Artem Dovbyk, però ġew eliminati mill-Ingilttera fil-kwarti tal-finali, li xorta jibqa' l-aqwa riżultat għall-Ukrajna f'din il-kompetizzjoni.
L-aktar preżenzi
thumb|[[Anatoliy Tymoshchuk u Andriy Shevchenko huma l-plejers bl-aktar preżenzi u gowls rispettivament bil-flokk tat-tim nazzjonali Ukren.]] thumb|[[Andriy Shevchenko fl-okkażjoni tal-mitt logħba tiegħu mal-Ukrajna fl-2010.]]
Lingwa Taxelħita
It-Taxelħit, jew Tasusit (bit-Taċelħit: ⵜⴰⵛⵍⵃⵉⵜ, تشلحيت, taclḥit ), hija lingwa Berbera. Huwa mitkellem mix-Xluħ fil-Marokk. It-Taxelħit huwa l-iktar lingwa Berbera importanti tal-Marokk, u anke tal-Afrika ta' Fuq kollha, fin-numru li jitkellmuh u fil-firxa tiegħu. Ir-reġjun tas-Sus huwa l-qalba taż-żona tal-firxa.
Paolo Villaggio
thumb|right|Paolo Villaggio fil-karattru ta' Ugo Fantozzi Paolo Villaggio (Ġenova, 30 ta' Diċembru 1932 – Ruma, 3 ta' Lulju 2017) kien attur, komiku, awtur u xeneġġjatur Taljan.
Lingwa Taxelħita
It-Taxelħit hija mitkellem f'żona li tkopri ċ. 100,000 kilometru kwadru, li jinkludu l-parti tal-punent tal-muntanji Atlas l-għoljin u r-reġjuni fin-nofsinhar sax-Xmara Wad Dergħa, inklużi l-Anti-Atlas u l-wied alluvjali tax-Xmara Sus. L-akbar ċentri urbani fiż-żona huma l-belt kostali ta' Agadir (popolazzjoni ta' aktar minn 400,000 ruħ) u l-bliet ta' Gelmim, Tarudant, Wlad Tejma, Tiżnit u Warżażat.
Paolo Villaggio
Ħa sehem f'partijiet iktar drammatiċi, f'films tħt diretturi bħal Federico Fellini, Marco Ferreri, Lina Wertmüller, Ermanno Olmi u Mario Monicelli. Fl-1992, fil-Festival ta' Venezja, ingħata l-Leone d'oro alla carriera. F'Awwissu 2000 tawh il-Pardo d'onore fil-Festival del cinema di Locarno.
Didelphidae
Didelphidae hija familja ta' mammiferi marsupjali, eżattament l-opossumi.
Din il-familja tikkonsisti minn bosta sottofamilji, tribujiet u ġeneri rappreżentati minn ħafna speċi ħajjin u fiha tiġbor kważi l-ispeċi kollha estanti tal-ordni Didelphimorphia. Il-familja Didelphidae, mill-1993 sal-2006 kellha żieda ta' 'l fuq minn 52% aktar fin-numru tal-ispeċi; infatti minn 63 speċi tegħlet għal madwar 95 speċi u din hija mill-akbar u l-aktar żidiet li kien hemm, fost il-familji kollha, tal-klassi Mammalia.
Il-Kappell Tiroljan
daqsminuri| Kappell Tyrolean bil-labar Volksmarching daqsminuri| It- Tyrolean Rifles libsin stili ta’ kpiepel tradizzjonali bħala parti mill-kostum ta' raħalhom, xellug għall-lemin: [[Bolzano (Bozen), Tirol N.; Lienz, Tirol L.; Abfaltersbach, Tirol L.; Kaltern, Tirol N.; Jenesien, Tirol N. (kmandanti)]] daqsminuri| Kappell Tiroljan b' rixa gamsbart stravaganti Il-kappell Tiroljan ( bil-Ġermaniż: Tirolerhut, bit-Taljan capello Alpino ), jisejjaħ ukoll il-kappell Bavarjan jew il-kappell Alpin, huwa tip ta' xedd ir-ras li oriġinarjament ġie mit- Tirol fl- Alpi, f'dik li llum hija parti mill -Awstrija, il-Ġermanja, l-Italja u l-Isvizzera. Huwa element essenzjali u distintiv tal-kostum folkloristiku lokali, jew tracht.
Deskrizzjoni
Il-kappell tipiku Tiroljan huwa magħmul minn feltru aħdar, li oriġinarjament kellu kuruna li tiġi għall-ponta u pizz bejn wieħed u ieħor wisa' t' id, xi ħaġa li kienet speċjalment komuni f' wied Tiroljan fl-Awstrija jismu Zillertal.
Storja
Fis-sekli 19 u 20, il-kostumi Tiroljani żviluppaw ċertu grad t' uniformità fid-dehra tagħhom. Fil-kostumi tar-raħal lokali tat-Tirol, id-diversi stili ta’ kpiepel Tiroli baqgħu jeżistu mis-snin 1830/1840, għalkemm simili għal dawk tal-moda kontemporanja. Dawn il-forom oriġinali jvarjaw mill-kpiepel twal u b' pizzi relattivament dojoq tat-Tirol tat-Tramuntana li kellhom il-parti ta' fuq mgħaffġa, sal-kpiepel żgħar u b' pizz wiesgħa fl-inħawi mgħarufa għall-inbid fit-Tirol tan-Nofsinhar.
Aktar tard il-kappell tat-Tirol sar l-immaġini tal-"kultura tat-Tirol" bħala simbolu turistiku, popolari ħafna f' laqgħat folkloristiċi u festi tal-birra, bħall-Oktoberfest ta' Munich, u influwenzat mill-baned tal-mużika folkloristika mlibbsin ilbies "lokali" mżejjen. Il-mużiċist Billy Mo kiteb kanzunetta fl-1962 bl-isem " Ich kauf' mir lieber einen Tirolerhut " ("Nippreferi Nixtri Kappell tat-Tirol"), li saħħet ir-rabta bejn il-kappell u l-mużika folkloristika tradizzjonali Alpina (brass band). Fl-1965, dehret kummiedja musikali taħt l-istess titlu.
Il-kappell tat-Tirol sar magħruf aktar bis-saħħa ta’ Edward VIII tal-Gran Brittanja, li wara l-abdikazzjoni tiegħu, spiss kien joqgħod fl -Istirja Awstrijaka u spiss kien jilbes kappell bi stil Tiroljan, anke jekk l-istil ma kienx tal-post. Jingħad li l-kappell Tiroljan kien l-ispirazzjoni għall- homburg, stil popolarizzat lil hinn mir-reġjun Ġermaniku nattiv tiegħu minn nannuh, Edward VII.
Kimika organika
Il-Kimika Organika hija dixxiplina fil-Kimika li tinvolvi l-istudju xjentifiku ta' l-istruttura, proprjetajiet, kompożizzjoni, reazzjonijiet u l-preparazzjoni ta' materjali kimiċi li jikkonsistu primarjament mill-Karbonju u l-Idroġenu, li jista' jkun fihom kwalunkwe numru t'elementi oħrajn fosthom Ażotu, Ossiġenu, l-Aloġeni, Fosfru, Siliċju u Żolfu.
Il-forom u reattivitajiet differenti tal-molekuli organiċi jipprovdu varjetà ta' funzjonijiet bħall dawk tal-enżimi katalisti f'reazzjonijiet biokimiċi f'sistemi ħajjin.
Materjali/Kimiċi Organiċi
Ara l-Artiklu Lista ta' kimiċi organiċi
Eobrasiliinae
Eobrasiliinae hija sottofamilja ta' mammiferi marsupjali estinti, eżattament l-opossumi tal-kontinenti Amerikani. Din is-sottofamilja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali), fis-superordni Ameridelphia (il-marsupjali Amerikani minnbarra l-kolokolo), fl-ordni Didelphimorphia, fis-superfamilja Didelphoidea, fil-familja Didelphidae ma' bosta sottofamilji oħra (Caluromyinae, Glironiinae u Didelphinae).
Persepolis FC
daqsminuri|[[Azadi Stadium, 2018]] Persepolis FC, magħruf ukoll bħala sempliċement Persepolis u xi drabi PFC, huwa klabb tal-futbol professjonali Iranjan, ibbażat ġewwa l-belt ta' Teheran, fi Iran. Huma jilgħabu fl-ogħla diviżjoni Iranjana, Persian Gulf Pro League, u flimkien ma' Sepahan u r-rivali Esteghlal huma l-uniċi li qatt ma ġew irregalati
Professjoni
daqsminuri|348x348px|Tpinġija tas-seklu 19 ta’ bidwi jitħaddet ma’ tabib, ma’ vikarju u ma’ avukat Professjoni hija okkupazzjoni stabbilita permezz ta’ taħriġ edukattiv speċjalizzat, bl-għan li jingħataw pariri u jiġi pprovdut servizz b’mod oġġettiv u mingħajr kunflitt ta’ interessi lill-oħrajn, għal kumpens dirett u definit, lil hinn għalkollox mill-aspettattiva ta’ gwadann kummerċjali ieħor. It-tradizzjoni Medjevali u moderna bikrija kienet tirrikonoxxi tliet professjonijiet biss: id-divinità, il-mediċina u d-dritt, li kollettivament kienu jissejħu l-“professjonijiet tal-imgħallma”. Professjoni mhix sengħa u mhix industrija.
It-terminu professjoni hija forma mqassra tal-kunċett ta’ professjoni liberali, li oriġina mill-kunċett Franċiż profession libérale. Fis-sekli 19 u 20, it-terminu ssellef kemm-il darba. Fil-qasam tal-leġiżlazzjoni tal-Unjoni Ewropea, eżattament fid-Direttiva 2005/36/KE dwar ir-Rikonoxximent tal-Kwalifiki Professjonali, il-“professjonijiet liberali” huma “dawk il-professjonijiet li jiġu pprattikati abbażi ta’ kwalifiki professjonali rilevanti b’mod personali, responsabbli u indipendenti professjonalment minn dawk li jipprovdu servizzi intellettwali u kunċettwali fl-interess tal-klijent u tal-pubbliku”.
Xi professjonijiet ivarjaw kemxejn bħala status u poter, iżda l-prestiġju tagħhom ġeneralment jibqa’ stabbli tul iż-żmien, anke jekk il-professjoni jibda jkollha iktar rekwiżiti ta’ studju u ta’ edukazzjoni formali. Iktar reċentement id-dixxiplini bħal pereżempju l-arkitettura ġew formalizzati u issa jirrikjedu perjodi twal ta’ studju bl-istess mod.
Għalkemm il-professjonijiet jistgħu jgawdu minn status u prestiġju pubbliku relattivament għoljin, mhux il-professjonisti kollha jaqilgħu salarji għoljin, u anke fi ħdan professjonijiet speċifiċi jeżistu differenzi sinifikanti fis-salarji. Fid-dritt, pereżempju, avukat tad-difiża korporattiv li jaħdem bis-siegħa jaf jaqla’ diversi drabi iktar dak li jaqla’ prosekutur jew difensur pubbliku.
Studju u taħriġ
Professjoni tiġi stabbilita permezz ta’ proċess ta’ professjonalizzazzjoni meta kwalunkwe sengħa jew okkupazzjoni tittrasforma ruħha permezz tal-“iżvilupp tal-kwalifiki formali abbażi tal-edukazzjoni, l-apprendistati u l-eżamijiet, it-twaqqif ta’ korpi regolatorji b’setgħat biex jiġu ammessi u ddixxiplinati l-membri, u xi grad ta’ drittijiet ta’ monopolju”.
Hemm diversi punti importanti li permezz tagħhom okkupazzjoni tiġi identifikata bħala professjoni, fosthom:
L-applikazzjoni ta’ dawn il-punti importanti mas-sekwenza storika ta’ żvilupp ngħidu aħna fl-Istati Uniti fil-professjoni ta’ servejer, wasslet biex il-professjoni kienet l-ewwel li kisbet status professjonali (George Washington, Thomas Jefferson, u Abraham Lincoln kollha ħadmu bħala servejers qabel ma daħlu fil-politika), segwita mill-mediċina, ix-xjenza attwarja, id-dritt, id-dentistrija, l-inġinerija ċivili, il-loġistika, l-arkitettura u l-kontabilità.
Fis-seklu 19, biż-żieda tat-teknoloġija u tal-ispeċjalizzazzjoni okkupazzjonali, korpi oħra bdew jiddikjaraw status professjonali, fosthom l-inġinerija mekkanika, il-farmaċewtika, il-mediċina veterinarja, il-psikoloġija, l-indukrar, it-tagħlim, ix-xogħol fil-libreriji, l-optometrija u x-xogħol soċjali, li kollha saru professjonijiet sal-1900 permezz tal-ksib tal-punti importanti msemmija hawn fuq.
Regolamentazzjoni
Oriġinarjament, kwalunkwe regolamentazzjoni tal-professjonijiet kienet tkun awtoregolamentazzjoni permezz ta’ korpi bħall-organizzazzjonijiet jew l-assoċjazzjonijiet tat-tobba jew tal-prattikanti fil-qrati. Bir-rwol dejjem jikber tal-gvernijiet, il-korpi statutorji kulma jmur bdew jaqdu dan ir-rwol, u l-membri tagħhom kienu jinħatru mill-professjoni stess jew (kulma jmur) mill-gvernijiet. Il-proposti għall-introduzzjoni jew għat-titjib tar-regolamentazzjoni statutorja jaf jiġu aċċettati minn professjoni ladarba jipproteġu lill-klijenti u ttejjeb il-kwalità u r-reputazzjoni tagħhom, jew tirrestrinġi l-aċċess għall-professjoni u b’hekk twassal biex ikunu jistgħu jiġu imposti miżati iktar għoljin. Inkella jistgħu ma jiġux aċċettati peress li jillimitaw il-libertà tal-membri li jinnovaw jew li jipprattikaw kif iridu skont il-ġudizzju professjonali tagħhom.
Eżempju ta’ dan seħħ fl-2008, meta l-gvern Brittaniku ppropona regolamentazzjoni statutorja wiesgħa għall-psikologi. L-ispirazzjoni wara l-bidla kienu għadd ta’ problemi fil-qasam tal-psikoterapija, iżda hemm diversi tipi ta’ psikologi, inkluż fosthom ħafna li ma għandhomx rwol kliniku u fejn ir-raġuni wara r-regolamentazzjoni mhijiex daqshekk ċara. Il-psikoloġija tax-xogħol wasslet għal nuqqas ta’ qbil, u s-Soċjetà Psikoloġika Brittanika kienet favur ir-regolamentazzjoni statutorja tal-“psikologi okkupazzjonali” filwaqt li l-Assoċjazzjoni tal-Psikologi Korporattivi kienet kontra r-regolamentazzjoni statutorja tal-“psikologi korporattivi”.
Minbarra li jirregolaw l-aċċess għal professjoni, il-korpi professjonali jistgħu jistabbilixxu eżamijiet tal-kompetenzi u jinfurzaw kodiċi etiku. Jista’ jkun hemm diversi korpi bħal dawn għal professjoni waħda f’pajjiż wieħed, bħal pereżempju l-korpi tal-kontabilità tar-Renju Unit (ACCA, CAI, CIMA, CIPFA, ICAEW u ICAS), li kollha ngħataw ir-Royal Charter (l-ekwivalenti ta’ warrant), għalkemm il-membri tagħhom mhux neċessarjament kollha għandhom il-kwalifiki, u joperaw flimkien ma’ korpi ulterjuri (AAPA, IFA, CPAA). Eżempju ieħor ta’ korp regolatorju li jirregola professjoni huwa l-Unjoni tal-Għalliema Professjonali ta’ Hong Kong, li tirregola l-imġiba, id-drittijiet, l-obbligi u d-dmirijiet tal-għalliema bis-salarju li jaħdmu fl-istituzzjonijiet edukattivi f’Hong Kong.
Il-professjoni ta’ inġinier hija rregolata ħafna f’xi pajjiżi (eż. il-Kanada u l-Istati Uniti) b’sistema rigoruża tal-għoti tal-liċenzji għall-inġiniera professjonali li tikkontrolla l-prattika, iżda mhux f’pajjiżi oħra (eż. ir-Renju Unit) fejn it-titli u l-kwalifiki huma rregolati iżda l-prattika mhijiex.
Tipikament, l-individwi huma meħtieġa skont il-liġi jkunu kkwalifikati minn korp professjonali lokali qabel ma jitħallew jipprattikaw dik il-professjoni. Madankollu, f’xi pajjiżi, l-individwi ma jistgħux ikunu meħtieġa skont il-liġi jkunu kkwalifikati minn tali korp professjonali biex jipprattikaw, bħall-każ tal-kontabilità fir-Renju Unit (għajr xogħol tal-awditjar u tal-insolvenza li legalment jirrikjedu kwalifika minn korp professjonali). F’każijiet bħal dawn, il-kwalifika mill-korpi professjonali effettivament għadha kkunsidrata bħala prerekwiżit għall-prattika mill-biċċa l-kbira ta’ min iħaddem u l-klijenti jistipulaw li l-individwi għandu jkollhom il-kwalifiki qabel ma jqabbduhom għas-servizzi tagħhom. Pereżempju, sabiex wieħed isir professjonist tat-tagħlim bil-kwalifiki meħtieġa f’Hong Kong u jaħdem fi skola ffinanzjata mill-istat/gvern, wieħed jeħtieġ li jkollu Diploma ta’ wara l-Baċellerat fl-Edukazzjoni ("PGDE") jew Baċellerat fl-Edukazzjoni ("B. Ed") f’istituzzjoni edukattiva terzjarja jew f’università. Dan ir-rekwiżit ġie stabbilit mill-Uffiċċju tad-Dipartiment tal-Edukazzjoni ta’ Hong Kong, li huwa d-dipartiment governattiv li jirregola s-settur tal-edukazzjoni ta’ Hong Kong.
Probabbiltà
Il-kunċett tal- probabbiltà - li beda jintuża mis-seklu sbatax – sar, bil-mogħdija taż-żmien, il-bażi ta' bosta oqsma xjentifiċi. B'mod partikulari il-fergħa tal-istatistika (l-istatistika inferenzjali), li sservi għadd ta' xjenzi kemm naturali u kemm soċjali.
Tliet definizzjonijiet
Mela, jekk in-numru tal-każi possibbli huma u s-sett tal-każi li jirenexxu hu, għat-teorija klassika il-probabbiltà li tiġri l-ġrajja  hi:
waqt li għat-teorija frekwentista hi:
Fiż-żewġ definizzjonijiet il-probabbiltà hi funzjoni li għandha bħala dominju il-ġrajjiet u ko-dominju in-numri reali bejn 0 u 1, it-truf inklużi. It-teorija klassika tikkonsidra l-każi kollha bħala ekwiprobabbli, li fir-realtà mhux dejjem hekk. Il-liġi frekwentista, infatti, hi bbażata fuq l-isperimentazzjoni, jiġifieri hi liġi sperimentali msejħa wkoll liġi empirika tal-każ.
Hemm approċċ differenti, l-approċċ bayesjan li għandu bħala rappreżentant importanti lil Bruno de Finetti. Din it-teorija tintroduċi l-isperanza matematika.
Hu interessanti li wieħed jinnota li fid-definizzjoni klassika hemm vizzju loġiku. Il-fatt li nissoponu li l-każi kollha huma ugwalment possibbli jimplika li diġà tajna definizzjoni tal-probabbiltà fil-waqt stess meta qegħdin niddefinixxu l-probabbiltà.
Definizzjoni frekwentista
<div style="float:right; width:35%; padding:15px; background: #f5f8ff; border: 1px solid blue; margin-left:8px; margin-right:8px;margin-bottom:15px; text-align:left"> Kalkulu tal-Probabbiltà Fil-matematika bil-kalkulu tal-probabbiltà nfissru l-istudju tal-ġrajjiet każwali probabbli, jiġifieri dawk il-ġrajjiet li jistgħu jiġru jew ma jiġrux u jiddependu biss mill-każ. Dan l-istudju jippermetti li nassenjaw lill-ġrajjiet każwali valur numeriku biex inkunu nistgħu inħarsu oġġettivament lejhom u niddeċiedu liema bejniethom għandhom l-ikbar probabbiltà li jiġru. Il-probabbiltà matematika ta' ġrajja każwali hi ugwali għar-rapport bejn in-numru tal-każi li jiġru u l-każi possibbli, jekk nammettu li l-każi kollha għandhom l-istess possibblità li jiġru.
Meta ma nkunux nafu in-numru tal-każi li jirnexxu jew in-numru tal-każi possibbli, jew ma nkunux nafu la wieħed u lanqas l-ieħor għal ġrajja każwali, hu ċar li ma nistgħux nikkalkulaw il-probabbiltà matematika tagħha. F'dal-każ ikollna nirrikorru għall-istatistika ddeterminata minn mudell naturali jew artifiċjali tal-ġrajja każwali li qegħdin nistudjaw. Jekk il-kampjun hu kbir biżżejjed, il-Liġi tan-Numri Kbar tgħid li nistgħu nikkunsidraw il-frekwenza tal-ġrajja ugwali għall-istatistika tagħha. Id-definizzjoni frekwentista hi msejsa fuq il-liġi (jew postulat) empirika tal-każ jiġifieri l-Liġi tan-Numri Kbar: f'suċċessjoni ta' provi magħmulin fl-istess kundizzjonijiet, il-frekwenza ta' ġrajja tersaq lejn il-probabbiltà tal-ġrajja stess, u l-approssimazzjoni titjieb meta nżidu n-numru tal-provi.
L-approċċ assjomatiku
L-approċċ assjomatiku tal-probabbiltà ġej mill-proposta ta' Andrej Nikolaevič Kolmogorov fl-1933 fil-Grundbegriffe der Wahrscheinlichkeitsrechnung (Kunċetti fundamentali tal-kalkulu tal-probabbiltà). Ir-riċerka dak iż-żmien kienet għada kristallizzata fuq id-dibattitu bejn dawk li kienu jikkunsidraw il-probabbiltà bħala limitu ta' frekwenzi relattivi (ara l-approċċ frekwentista) u dawk li kienu qegħdin ifittxu sisien loġiċi għaliha. L-approċċ assiomatiku tiegħu wera ruħu biżżejjed biex iwarrab jekk wieħed kienx iżomm ma' skola ta' ħsieb jew oħra.
Teoremi
Mill-assjomi msemmijin hawn fuq joħorġu dawn it-teoremi fundamentali: u konċetti tal-qofol bħal
Ħjiel storiku
L-ewwel studji li wara waslu għall-kunċetti marbuta mal-probabbiltà jistgħu jinstabu f'nofs is-seklu XVI f' Liber de ludo aleæ ta' Girolamo Cardano (miktub fl-1526, imma ppubblikat biss seklu u nofs wara, fl-1663) u f'Sulla scoperta dei dadi ta' Galileo Galilei (ippubblikat fl-1656) li fihom iż-żewġ awturi kisbu listi ta' numri permezz tal-permutazzjonijiet.
Il-problema tal-qsim tal-flus fil-każ tal-logħob tal-azzard meta hemm bżonn li l-logħba tiġi nterrotta, ittrattah Luca Pacioli, magħruf ukoll bħala Fra Luca dal Borgo, fix-xogħol tiegħu Summa de arithmetica, geometria, proportioni et proportionalita (ippubblikat fl-1494) u wara Tartaglia. Sabu riżoluzzjoni għalih Pascal u Fermat.
It-twelid tal-kunċett modern tal-probabbiltà hu attribwit liż-żewġ xjenzjati kbar, Blaise Pascal (1623-1662) u Pierre de Fermat (1601-1665), b'mod partikulari fil-korrispondenza bejniethom fejn jiddiskutu problema marbut mal-logħob tal-azzard: Jekk nitfgħu ħafna drabi żewġ dammi, kemm il-tefa' hi meħtieġa, biex inkunu f'qagħda tajba li nagħmlu mħatra li se toħroġ is-sitta doppja?
Fl-istess perijodu Christiaan Huygens (1629-1695) kiteb de ratiociniis in aleæ lugo fejn uża l-kunċett ta' valur mistenni u l-kampjunament statistiku bir-ripożizzjoni u mingħajr. Ix-xogħlijiet tiegħu influwenzaw fost oħrajn ‘l Pierre de Montmort (1678-1719) li fl-1708 kiteb l-Essai d'analyse sur le jeux de hasard, u wkoll ‘l Jakob Bernoulli u ‘l Abraham de Moivre.
Pascal, fl-1654, ħabbar lill-Akkademja ta' Pariġi li kien qiegħed jaħdem fuq il-problema tal-qsim tal-flus fil-logħob. U f'ittra tad-29 ta' Lulju tal-istess sena ippropona lil Fermat, li kien uża metodi bbażati fuq il-kumbinazzjonijiet, soluzzjoni tal-problema bl-użu tal-metodu tar-rikorrenza.
Fl-1713 ġie ppubblikat l-Ars conjectandi ta' Jacob Bernoulli wara mewtu, fejn kienet ifformulata l-ewwel teorema tal-limiti, jiġifieri l-Liġi tan-Numri Kbar.
Fis-seklu XX, fit-30ijiet, inħolqot teorija moderna tal-probabbiltà  li nafuha fuq kollox lil Andrey Nikolaevich Kolmogorov li fl-1933 żviluppa t-teorija assjomatika f' Grundbegriffe der Wahrscheinlichkeitsrechnung ispirat mit-teorija tal-miżura.
Fl-ewwel nofs tas-seklu għaxra twaqqfet ukoll it-teorija soġġettivista, li l-formulazzjoni tagħha nafuha lil Bruno de Finetti.
Tim nazzjonali tal-futbol tal-Albanija
It-tim nazzjonali tal-futbol tal-Albanija jirrappreżenta lill-Albanija fid-dixxiplina sportiva tal-futbol internazzjonali u hu mmexxi mill-Assoċjazzjoni tal-Futbol tal-Albanija.
L-assoċjazzjoni nazzjonali ġiet fundata fis-6 ta' Ġunju 1930, però kellha tistenna sittax-il sena sakemm tiġi milgħuba l-ewwel logħba internazzjonali, fejn iddebuttaw kontra l-Jugożlavja fl-1946. Matul il-kungress tal-FIFA li sar bejn it-12 u s-16 ta' Ġunju tal-1932, l-Albanija ssieħbet mal-federazzjoni internazzjonali u fl-1954 hi kienet fost il-fundaturi tal-UEFA. L-Albanija kienet ġiet mistiedna sabiex tipparteċipa fit-Tazza tad-Dinja 1934, imma minħabba problemi organizzattivi kellhom jirtiraw il-parteċipazzjoni tagħhom.
Ħafna mill-partiti tat-tim nazzjonali tal-Albanija jintlagħbu ġewwa l-Qemal Stafa.
Storja
Is-snin tal-bidu raw kampanja b'suċċess tat-Tazza tal-Balkani tal-1946. L-Albanija rebħu t-Tazza wara li għelbu lill-Jugożlavja bl-istess punti imma b'differenza ta' gowls aħjar. Il-partita finali kienet kontra r-Rumanija u ntrebħet 1–0. Erbat ijiem qabel, l-Albanija kienet diġà rebħet lill-Bulgarija 3–1. Hu interessanti l-fatt li l-Albanija ma kinitx mistenniha li tipparteċipa, imma l-irtirar tal-Greċja mit-turnew offra lill-Albanija ċ-ċans li tingħaqad fit-Tazza li ġiet ristabbilita wara l-gwerra.
Wara li ħadet sehem għall-ewwel darba fil-Kampjonati Ewropej tal-UEFA fl-1963, għall-edizzjoni tal-1964, fil-fażi ta' kwalifikazzjoni għall-Kampjonati Ewropej 1968, huma rnexxielhom jiksbu pari ta' mingħajr gowls kontra l-Ġermanja tal-Punent, li eventwalment wassal għall-eliminazzjoni ta' dan tal-aħħar. Matul dik l-era, l-Albanija kellha preżenti lil Panajot Pano, ikkunsidrat bħala l-aqwa plejer minn dan il-pajjiż.
Il-fażi ta' kwalifikazzjoni għat-Tazza tad-Dinja 1986 waslet aktar riżultati pożittivi bħall-pari ta' 2–2 barra minn darha kontra l-Polonja u rebħa ta' 2–0 kontra l-Belġu, li kienu spiċċaw semifinalisti tal-kompetizzjoni.
Il-kwalifikazzjoni għat-Tazza tad-Dinja 1994 rat lill-Albanija jilgħabu l-logħob ġewwa darhom fi stadji newtrali minħabba problemi politiċi ġewwa l-istess pajjiż. Madankollu, huma kisbu rebħa ta' 4–1 fuq it-Turkija f'logħba ta' ħbiberija fl-1998; l-unika darba li l-Albanija skurjaw aktar minn 3 gowls f'logħba internazzjonali sħiħa (minkejja li lura fl-1946 kienu rebħu 5–0 lill-Montenegro, fejn dakinhar dan tal-aħħar kien parti mill-Jugożlavja).
Matul il-fażi ta' kwalifika għall-Kampjonati Ewropej 2004, ra lill-Albanija jagħmlu rebħa storika ta' 3–1 fuq ir-Russja fi Shkodër. Fil-kwalifikazzjoni għat-Tazza tad-Dinja 2006, ra progress fir-riżultati, fejn l-aktar riżultat sodisfaċenti kien dak ta' rebħa ta' 2–1 kontra l-Greċja, fejn dawn tal-aħħar kienu għadhom kemm ġew inkurunati ċampjins tal-Ewropa.
Fl-14 ta' Marzu 2008, il-FIFA ħabbret li ssospendiet lill-Albanija minn kwalunkwe attività tal-futbol internazjonali, kemm fuq livell ta' klabb u anki dak nazzjonali. Ir-raġuni wara din ir-raġuni kienet minħabba n-nuqqas ta' qbil li kien hemm bejn il-Ministeru tal-Isport u l-federazzjoni Albaniża, li għadha attwalment miftuħa, fuq il-kontrolli finanzjarji li l-awtoritajiet tal-gvern riedu jagħmlu fuq il-kontijiet tal-federazzjoni. L-irifjutar min-naħa tal-federazzjoni wassal għall-ksur tar-rapporti, u b'konsegwenza t'hekk waslet l-esklużjoni mill-kompetizzjonijiet.
Id-29 ta' April tal-istess sena, il-kumitat tal-emerġenza tal-istess FIFA, wara taħdidiet li kellha ma' xi diriġenti tal-UEFA, tal-Federazzjoni tal-futbol Albaniża u tal-gvern ta' Tirana, irrevokat lura l-esklużjoni.
Kuluri u simboli
L-istemma li tuża' l-iskwadra mhix l-istess bħal dik tal-Federazzjoni, li turi disinn tond bl-ajkla fiċ-ċentru, li tissimbolizza l-bandiera Albaniża, fejn madwarha hemm ċirku abjad bl-isem bil-lingwa oriġinali tal-federazzjoni miktub b'karattri tad-deheb.
Luiz Inácio Lula da Silva
Luiz Inácio Lula da Silva (Portugiż: [luˈiz iˈnasju ˈlulɐ dɐ ˈsiwvɐ]) twieled fis-27 ta' Ottubru 1945 f'Caetés, huwa politiku Brażiljan. Huwa President tar-Repubblika Federali tal-Brażil mill-1 ta' Jannar 2023.
Olaf Scholz
Olaf Scholz (Osnabrück, 14 ta' Ġunju 1958) huwa Kanċillier Federali tal-Ġermanja mit-8 ta’ Diċembru 2021.
Seba' Għeġubijiet Ġodda tad-Dinja
daqsminuri|393x393px|Is-Seba’ Għeġubijiet Ġodda tad-Dinja Is-Seba’ Għeġubijiet Ġodda tad-Dinja huma seba’ kapulavuri arkitettoniċi dinjin li ntgħażlu f’kampanja li bdiet fis-sena 2000 biex jintgħażlu seba’ għeġubijiet ġodda tad-Dinja minn għażla ta’ 200 monument eżistenti. L-istħarriġ tal-popolarità b’votazzjoni ħielsa fuq l-internet u bit-telefonati, ġie mmexxi mill-Kanadiż-Żvizzeru Bernard Weber u ġie organizzat mill-Fondazzjoni New7Wonders (N7W) ibbażata fi Zurich, l-Iżvizzera. Ir-rebbieħa ġew imħabbra fis-7 ta’ Lulju 2007 fl-Estádio da Luz, f’Liżbona. L-istħarriġ ġie meqjus li ma kienx xjentifiku, parzjalment minħabba li kien possibbli li dak li jkun jivvota iktar minn darba. Skont John Zogby, il-fundatur u l-President attwali tal-organizzazzjoni tal-istħarriġ ibbażata fi New York Zogby International, il-Fondazzjoni New7Wonders wettqet “l-ikbar stħarriġ li qatt sar fid-dinja”.
L-istħarriġ qanqal firxa wiesgħa ta’ reazzjonijiet uffiċjali. Xi pajjiżi ppromwovew is-sit kandidat tagħhom u għamlu ħilithom biex iħajru lin-nies jivvutaw, filwaqt li oħrajn ma tantx ikkalkulawh jew ikkritikawh. Wara li appoġġat il-Fondazzjoni New7Wonders fil-bidu tal-kampanja billi pprovdiet pariri dwar l-għażla tal-kandidati nnominati, l-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura (UNESCO), peress li skont il-mandat tagħha trid tagħti l-istess status indaqs lis-Siti ta’ Wirt Dinji kollha, iddistanzjat ruħha mill-kampanja fl-2001 u mill-ġdid fl-2007.
Is-seba’ rebbieħa ntgħażlu minn 21 kandidat, li kienu tniżżlu minn 77 kandidat permezz ta’ panel fl-2006.
Il-Fondazzjoni New7Wonders, stabbilita fl-2001, kienet tiddependi fuq donazzjonijiet privati u l-bejgħ ta’ drittijiet tax-xandir u ma rċeviet l-ebda finanzjament pubbliku. Wara t-tħabbira finali, il-Fondazzjoni New7Wonders sostniet li ma qalgħet xejn mill-istħarriġ u bil-kemm irkuprat l-investiment li għamlet.
Minkejja li l-N7W tiddeskrivi lilha nnifisha bħala organizzazzjoni mingħajr skop ta’ qligħ, il-kumpanija warajha—New Open World Corporation (NOWC)—hija negozju kummerjali. Il-flus kollha mil-liċenzjar u mill-isponsors jitħallsu lill-NOWC.
Il-fondazzjoni wettqet żewġ kampanji sussegwenti oħra ta’ stħarriġ: is-Seba’ Għeġubijiet Ġodda tan-Natura, fejn il-votazzjoni baqgħet għaddejja sal-2011, u l-Bliet ta’ New7Wonders, li ntemmet fl-2014.
Rebbieħa
Il-Piramida l-Kbira ta’ Giza, l-ikbar waħda mit-tliet piramidi Eġizzjani u l-iktar waħda antika fin-Nekropoli ta’ Giza fl-Eġittu, u l-unika wieħed mis-Seba Għeġubijiet tad-Dinja tal-Qedem, ingħatat status onorarju.
Tim nazzjonali tal-futbol tat-Turkija
L-iskwadra nazzjonali tal-futbol tat-Turkija hu t-tim nazzjonali tal-futbol tat-Turkija u hu mmexxi mill-Turkish Football Federation. Huma huma affiljati mal-UEFA. L-aqwa riżultati għal dan it-tim waslu fit-Tazza tad-Dinja 2006 meta huma spiċċaw it-tielet. It-Turkija laħqu wkoll il-kwarti tal-finali ta' l-Euro 2000 u spiċċaw fit-tielet post tat-Tazza tal-Konfederazzjonijiet fl-2003.
Tazza tad-Dinja 1950 u 1954
It-Turkija kkwalifkaw għat-Tazza tad-Dinja 1950 meta rebħu 7-0 lis-Sirja imma rtiraw wara problemi finanzjarji.
It-Turkija imbagħad ikkwalifikaw għat-Tazza tad-Dinja 1954 wara play-off kontra Spanja. Fil-grupp ta' kwalifikazzjoni li kien ikkontestat mit-Turkija u minn Spanja, l-ewwel it-tim Torj tilef 4-1 kontra Spanja, imma r-rebħa 1-0 fil-partita ta' wara biex ġew bl-istess punti fil-grupp. Intlagħbet play-off bejn dawn iż-ewġ timijiet, u f'din il-logħba huma spiċċaw pari ta' 1-1. It-Turkija rebħet din il-logħba wara tfigħ ta' munita. It-Turkija spiċċat fil-grupp ma' l-Ungerija u l-Ġermanja tal-Punent. It-Turkija qatt ma' lagħbet kontra l-Ungerija, minħabba l-format tal-kompetizzjoni, u t-telfa ta' 4-1 kontra l-Ġermaniżi kienet segwita b'rebħa għat-Torok ta' 7-0 kontra l-Korea t'Isfel. Huma tilfu 7-2 fil-play-off kontra l-Ġermanja tal-Punent.
Snin Sittin u Sebgħin
Minkejja l-introduzzjoni tal-kampjonat nazzjonali, u dehriet tat-timijiet Torok fil-kompetizzjoni Ewropeja, it-tim nazzjonali naqas li jikkwalifkaw għal xi kompetizzjoni mportanti. Is-snin tmenin raw lit-Turkija titlef għal darbtejn 8-0 kontra l-Ingilterra. It-Turkija tilfu l-aħħar logħba fil-kwalifikazzjoni għat-Tazza tad-Dinja 1990 biex tilfu din l-edizzjoni.
Euro 1996 u 2000
It-Turkija kkwalifikaw għall-Euro 1996 meta rebħu kemm lill-Isvizzera u lill-Isvezja 2-1, imma wara tilfu l-partiti kollha u skurjaw gowl wieħed. Minkejja dan kollu, huma rritornaw darhom b'unur: unur għall-aktar logħob rett (fair-play), li kien mogħti lil Alpay Özalan.
Fl-Euro 2000 it-Torok kienu preżenti meta rebħu play-off kontra r-Repubblika Irlandiża. It-Turkija tilfu l-ewwel logħba tagħhom, 2-1 kontra l-Italja, pari ta' 0-0 kontra l-Isvezja u rebħa ta' 2-0 fuq il-pajjiż ospitu tal-Beġju, biex b'hekk din kienet l-ewwel darba li fil-Kampjonati Ewropej il-pajjiż ospitu spiċċa barra fl-ewwel rawnd. It-Turkija spiċċaw barra fil-kwarti tal-finali b'telfa ta' 2-0 kontra l-Portugall.
Tazza tad-Dinja 2002
It-tim Tork beda l-kampanja tat-Tazza tad-Dinja 2002 b'telfa ta' 2-1 kontra l-Brażil. It-Turkija għaddew għar-rawnd ta' wara b'rebħa ta' 3-0 fuq it-Tim Nazzjonali tal-Futbol taċ-Ċina.
It-Turkija affrontaw wara lill-pajjiż ospitu tal-Ġappun u irnexxielhom jirbħu 1-0. It-tim Tork kompla mixi fuq nota pożittiva meta rebaħ lis-Senegal 1-0 wara l-ħin miżjud. Fis-semi-finali huma reġgħu ltaqgħu mal-Brażil u għal darb'oħra tilfu, din id-darba 1-0. Fil-logħba għat-tielet u r-raba' post, huma rnexxielhom jirbħu l-midalja tal-bronż meta rebħu 3-2 lill-Korea t'Isfel. Hakan Şükür skorja l-ewwel gowl tat-Turkija wara 11-il sekonda li huwa l-iktar gowl kmieni fl-istorja tat-Tazza tad-Dinja.
L-Iskwadra tat-Turkija
Gowlers:
Midfielders:
Attakkanti:
Emmeline Pankhurst
alt=lady seated in chair|daqsminuri| Emmeline Pankhurst, c. 1913 Emmeline Pankhurst (imwielda Emiline Goulden ; 15 ta' Lulju 1858 - 14 ta' Ġunju 1928) kienet attivista politika Ingliża u organizzatriċi tal-moviment Brittaniku suffragette li għen lin-nisa jirbħu d-dritt tal-vot. Fl-1999 Time semmiet Pankhurst bħala waħda mill-iktar 100 Nies Importanti tas-Seklu 20, fejn qalet "she shaped an idea of women for our time; she shook society into a new pattern from which there could be no going back" "hi għamlet idea tan-nisa għal żmienna; hi ħadet lis-soċjetà b'disinn ġdid li minnu ma jistax ikun hemm lura".
Imwieled fi Sloan Street Moss Side, Manchester fl-1858, minn ġenituri attivi politikament, Pankhurst ġiet introdott fl-età ta' 14-il darba għall-moviment tal-vot tan-nisa. Hi waqqfet u saret involuta mal-Franchise League tan-Nisa, li sostniet is-suffraġju kemm għan-nisa miżżewġa kif ukoll għal dawk mhux miżżewġa. Meta dik l-organizzazzjoni nfirdet, hija ppruvat tissieħeb fil-Partit Laburista Indipendenti ta- xellug permezz tal-ħbiberija tagħha mas-soċjalista Keir Hardie iżda inizjalment ġiet irrifjutata s-sħubija mill-fergħa lokali minħabba s-sess tagħha. Waqt li kienet taħdem bħala Kustodju tal-Liġi Fqira, hija kienet ixxukkjata bil-kundizzjonijiet ħorox li kellha tiltaqa 'fil-biċċiet tax - xogħol ta' Manchester.